కసబ్‌కు నరకమే ప్రాప్తిస్తుంది: బాధిత స్త్రీ నూర్జహాన్ | Andhra family welcomes hanging of Kasab | కసబ్‌కు నరకమే: బాధిత స్త్రీ నూర్జహాన్ - Telugu Oneindia
| Published: Thursday, November 22, 2012, 10:21 [IST]
నిజామాబాద్/ హైదరాబాద్: ఉగ్రవాది అజ్మల్ కసబ్‌ను ఉరి తీయడాన్ని ఆంధ్రప్రదేశ్‌కు చెందిన నూర్జహాన్ స్వాగతించింది. నిజామాబాద్ జిల్లా కేంద్రంలోని శాంతినగర్ కాలనీకి చెందిన ఓ నిరుపేద కుటుంబం ఉగ్రవాదుల కాల్పుల్లో చిన్నాభిన్నమైంది. తీవ్రవాదులు జరిపిన కాల్పుల్లో నూర్జహాన్ అనే బాధిత మహిళ తన కూతురు అమీనాబేగం (20)ను కోల్పోయింది. భర్త అబ్దుల్ రషీద్‌కు మూడు బుల్లెట్లు దూసుకుపోయి వికలాంగుడిగా మారి, గాయాలతో 14 మాసాల క్రితం మృతి చెందాడు.
ముంబైలోని హాజీఅలీ దర్గాను సందర్శించేందుకు వెళ్లిన నూర్జహాన్ కుటుంబీకులు నిజామాబాద్‌కు తిరుగు ప్రయాణమయ్యేందుకు 2008 నవంబర్ 26వ తేదీన ఛత్రపతి శివాజీ టెర్మినల్ (సిఎస్‌టి) రైల్వేస్టేషన్‌కు చేరుకున్నారు. ప్లాట్‌ఫాం మీద రైలురాక కోసం వీరంతా నిరీక్షిస్తున్న సమయంలో ఉగ్రవాదులు తెగబడి విచ్చలవిడిగా కాల్పులు జరిపారు. దీంతో నూర్జహాన్ కుమార్తె అమీనాబేగం (20) తుపాకీ తూటాలకు బలై అక్కడికక్కడే మరణించింది. ఆమెకు అంతకు ముందు ఏడాది క్రితమే వివాహమైంది.
కూతురు కళ్ల ముందే ప్రాణాలు కోల్పోవడం, ఆ తర్వాత భర్త మరణించడం వల్ల ఆమె జీవచ్ఛవంలా కాలం వెళ్లదీస్తోంది. బుధవారం అజ్మల్ కసబ్‌కు ఎరవాడ జైలులో ఉరి తీశారని ప్రసార మాద్యమాల ద్వారా తెలుసుకుని నూర్జహాన్ కుటుంబీకులు ఆనందం వ్యక్తం చేశారు. ఆలస్యం అయినప్పటికీ తమకు న్యాయం జరిగిందని, అల్లా తమ మొరను ఆలకించాడంటూ నూర్జహాన్ కుటుంబీకులు ప్రత్యేక ప్రార్థనలు చేశారు. కుటుంబ సభ్యులకు మిఠాయిలు పంచి పెట్టి సంబరాలు జరుపుకున్నారు. కసబ్‌ను ఉరి తీయడం వల్ల తన కూతురు ఆత్మకు శాంతి చేకూరిందని నూర్జహాన్ అన్నారు. కసబ్‌కు నరకమే ప్రాప్తిస్తుందని ఆమె అన్నారు.
ముంబై ఉగ్రవాదులు జరిపిన దాడుల్లో నిందితుడు కసబ్‌కు ఉరిశిక్ష వేయడం పట్ల అప్పటి కాల్పుల్లో చనిపోయిన హైదరాబాదులోని నేరేడ్‌మెట్ డిఫెన్స్‌కాలనీలో నివసించే విజయ్‌రావుమంజా కుటుంబ సభ్యులు హర్షం వ్యక్తం చేశారు. నేరేడ్‌మెట్ డిఫెన్స్‌కాలనీకి చెందిన విజయ్‌రావుమంజా (47) ముంబయి తాజ్‌హోటల్‌లో చెఫ్‌గా పనిచేసేవారు. ఇతనికి భార్య ఫరిదామంజా, కుమారుడు రోహన్ ఉన్నారు. 2008లో ముంబయి తాజ్‌లో జరిగిన కాల్పుల్లో విజయ్‌మంజా చనిపోయాడు. అతడు మరణించిన ఆరునెలలకు బెంగతో భార్య ఫరీదా చనిపోయింది.
కుమారుడు డిగ్రీ చదువుతున్నాడు. బుధవారం కసబ్‌కు ఉరిశిక్ష పడటంతో విజయ్ మంజా సోదరుడు వినోద్ హర్షం వ్యక్తం చేశారు. చనిపోయిన తన తమ్ముడు ఎలాగు తిరిగిరాడని ఇలాంటి వారిని ఉరితీయడం వల్ల సామాన్య ప్రజల ప్రాణాలు కాపాడినవారవుతారని పేర్కొన్నారు. ఉగ్రవాదాన్ని రూపుమాపేందుకు ప్రభుత్వం కఠిన చర్యలు తీసుకోవాలన్నారు.
ajmal kasab nizamabad hyderabad నిజామాబాద్ హైదరాబాద్
Victims of Mumbai attacks from Andhra Pradesh expressed happiness for hanging terrorist Ajmal Kasab. Noorjah from Nizamabad said that hustice was done, though it is late.
kasabnuku narakame praaptistundi: baadhita stree noorjahan | Andhra family welcomes hanging of Kasab | kasabnuku narakame: baadhita stree noorjahan - Telugu Oneindia
| Published: Thursday, November 22, 2012, 10:21 [IST]
nijamabad/ hyderabad: ugravaadi ajmal kasabnu uri teeyadaanni aandhrapradeshheku chendina noorjahan swaagatinchindi. nijamabad jilla kendramloni santinagar kaalaneeki chendina oo nirupeda kutumbam ugravaadula kaalpullo chinnaabhinnamaindi. teevravaadulu jaripina kaalpullo noorjahan ane baadhita mahila tana koothuru aminabegam (20)nu kolpoyindi. bharta abdul rasheedku moodu bulletlu doosukupoyi vikalaangudigaa maari, gaayaalato 14 masala kritam mruti chendaadu.
mumbailooni hajiali dargaanu sandarsinchenduku vellina noorjahan kutumbeekulu nijaamaabaadku tirugu prayaanamayyenduku 2008 navambar 26va tedeena chhatrapati shivaji terminal (csnt) railvestationki cherukunnaru. platmam meeda railuraka kosam veerantaa nireekshistunna samayamlo ugravaadulu tegabadi vichchalavidigaa kaalpulu jariparu. deentho noorjahan kumarte aminabegam (20) tupaki thootaalaku balai akkadikakkade maraninchindi. aameku antaku mundu edaadi kritame vivaahamaindi.
koothuru kalla munde praanaalu kolpovadam, aa tarvaata bharta maraninchadam valla aame jeevachchavamlaa kaalam velladeestoondi. budhavaaram ajmal kasabnuku eravada jailulo uri teesaarani prasara maadyamaala dwara telusukuni noorjahan kutumbeekulu aanandam vyaktam chesaru. aalasyam ayinappatiki tamaku nyaayam jarigindani, alla tama moranu aalakinchaadantuu noorjahan kutumbeekulu pratyeka praarthanalu chesaru. kutumba sabhyulaku mitaayilu panchi petti sambaraalu jarupukunnaru. kasabnu uri teeyadam valla tana koothuru aatmaku saanti chekurindani noorjahan annaru. kasabnuku narakame praaptistundani aame annaru.
mumbai ugravaadulu jaripina daadullo ninditudu kasabnuku urisiksha veyadam patla appati kaalpullo chanipoyina hyderabaduloni neredemet defensecalanylo nivasinche vijayravumanja kutumba sabhyulu harsham vyaktam chesaru. neredemet defensecalanyki chendina vijayravumanja (47) mumbai tajihotale chefnga panichesevaaru. itaniki bharya faridamanja, kumarudu rohan unnaaru. 2008loo mumbai tajilo jarigina kaalpullo vijyemanja chanipoyadu. atadu maraninchina aarunelalaku bengatho bharya farida chanipoyindi.
kumarudu digri chaduvutunnadu. budhavaaram kasabnuku urisiksha padatamtho vijay manja sodarudu vinod harsham vyaktam chesaru. chanipoyina tana tammudu elaagu tirigiraadani ilanti vaarini uriteeyadam valla saamaanya prajala praanaalu kaapaadinavaaravutaarani perkonnaru. ugravaadaanni roopumaapenduku prabhutvam kathina charyalu teesukovaalannaaru.
ajmal kasab nizamabad hyderabad nijamabad hyderabad
Victims of Mumbai attacks from Andhra Pradesh expressed happiness for hanging terrorist Ajmal Kasab. Noorjah from Nizamabad said that hustice was done, though it is late.